cyanic-selkie/wikianc huggingface dataset:
चिरकारी अवरोधी फुप्फुस रोग
तीव्रता
यह निर्धारित करने के कई तरीके हैं कि कोई व्यक्ति सीओपीडी से कितना प्रभावित है। संशोधित ब्रिटिश मेडिकल अनुसंधान परिषद प्रश्नावली (mMRC) अथवा सीओपीडी मूल्यांकन परीक्षा (कैट) लक्षणों की गंभीरता को निर्धारित करने के लिए इस्तेमाल किये जा सकने वाली साधारण प्रश्नावलियां हैं. कैट पर स्कोर 0-40 श्रृंखला के बीच होता है, जिसमें उच्चतर स्कोर के साथ, बीमारी और अधिक गंभीर होती है। स्पिरोमेट्री के द्वारा एयरफ्लो की सीमा की गंभीरता को निर्धारित करने में मदद मिल सकती है। यह आमतौर पर एफईवी1 पर आधारित होता है जिसे व्यक्ति की उम्र, लिंग, ऊंचाई और वजन के द्वारा पूर्वानुमेय आधारित "सामान्य" के एक प्रतिशत के रूप में व्यक्त किया जाता है। अमेरिकी और यूरोपीय दिशा निर्देश, दोनों ही आंशिक रूप से एफईवी1 सिफारिशों पर आधारित उपचार की अनुशंसा करते हैं। गोल्ड दिशानिर्देश लक्षण आकलन और एयरफ्लो सीमा के आधार पर लोगों को चार श्रेणियों में विभाजित करने का सुझाव देते हैं। वजन में कमी और मांसपेशियों में कमजोरी के साथ ही अन्य रोगों की उपस्थिति को भी ध्यान में रखा जाना चाहिए।
अन्य परीक्षण
छाती का एक्स-रे एवं कम्प्लीट ब्लड काउंट निदान के समय अन्य स्थितियों को अलग करने में उपयोगी हो सकते हैं। एक्स-रे पर विशेषता लक्षण फेफड़ों का अधिक विस्तार, चपटाडायाफ्राम, बढ़ा हुआ रेट्रोस्टर्नल हवा का क्षेत्र, तथा बुल्ले होते हैं, जबकि यह अन्य फेफड़ों के रोगों को अलग करने में मदद कर सकता है, जैसे न्यूमोनिया, पल्मनरी एडीमा अथवा न्यूमोथोरैक्स। छाती का एक उच्च रेज़ोल्यूशन अभिकलन टोमोग्राफी स्कैन पूरे फेफड़ों में वातस्फीति का वितरण दिखा सकता है तथा फेफड़ों की अन्य बीमारियों को अलग करने में भी सहायक हो सकता है। हालाँकि, जब तक शल्य क्रिया की योजना न बनाई गयी हो, यह बीमारी के प्रबंधन को बहुधा प्रभावित नहीं करना है। ध मनीय रक्त का विश्लेषण का प्रयोग ऑक्सीजन की आवश्यकता को जानने के लिए किया जाता है; इसकी आवश्यकता उन लोगों में पड़ती है जिनमें एफईवी1 35% से कम पूर्वानुमानित होती है, जिनमें परिधीय ऑक्सीजन संतृप्ति 92% से कम तथा जिनमें कंजेस्टिव हार्ट फेलियर के लक्षण उपस्थित होते हैं। दुनिया के उन क्षेत्रों में जहाँ अल्फा -1 एंटीट्राईप्सिन की कमी आम बात है, सीओपीडी से ग्रस्त व्यक्ति को (विशेष रूप से वे जिनकी आयु 45 वर्ष से नीचे तथा जिनके फेफड़े के निचले हिस्सों में वातस्फीति होती है) जांच अवश्य करानी चाहिए।
विभेदक निदान
सीओपीडी को सांस की तकलीफ के अन्य कारणों से विभेदित किए जाने की आवश्यकता हो सकती है जैसे कि कंजेस्टिव हार्ट फेलियर, पल्मनरी एम्बोलिज्म, न्यूमोनिया अथवा न्यूमोथोरैक्स। सीओपीडी से ग्रस्त कई व्यक्ति गलती से ऐसा सोचते हैं कि वे अस्थमा से पीड़ित हैं। अस्थमा और सीओपीडी के बीच भेद के लक्षणों, धूम्रपान के इतिहास एवं क्या स्पिरोमेट्री में ब्रोंकोडाईलेटर्स के द्वारा एयरफ्लो की कमी को पूर्ण किया जा सकता है, इसके आधार पर किया जाता है। टूबरकुलोसिस भी लम्बे समय तक खांसी के साथ उपस्थित रह सकता है तथा रोग निर्धारण करते समय इसके विषय में भी सोचा जाना चाहिए विशेष रूप से ऐसे स्थानों पर जहाँ यह आम है। कम पायी जाने समान लक्षणों वाले रोगों में ब्रोन्कोपल्मोनरी डिस्प्लासिया एवं ऑब्लिटरेटिव ब्रौन्कियोलाइटिस शामिल हैं। क्रोनिक ब्रोंकाइटिस सामान्य एयरफ्लो के साथ भी हो सकता है और इस स्थिति में इसे सीओपीडी नहीं माना जाता है।
निवारण
सीओपीडी के ज्यादातर मामलों को धुंए से बचाव और हवा की गुणवत्ता में सुधार ला कर रोका जा सकता है। सीओपीडी से ग्रस्त लोगों के वार्षिक इन्फ्लूएंजा टीकाकरण के द्वारा रोग के प्रकोप में कमी, अस्पतालों में भर्ती तथा मृत्यु की दर में कमी लायी जा सकती है। न्यूमोकोकल टीकाकरण भी लाभप्रद हो सकता है।
धूम्रपान बंद करना
लोगों को धूम्रपान शुरू करने से रोकना सीओपीडी से बचाव का एक महत्वपूर्ण पहलू है। सरकारों की नीतियां, सार्वजनिक स्वास्थ्य एजेंसियां और धूम्रपान विरोधी संगठन धूम्रपान प्रारंभ करने से लोगों को हतोत्साहित करके और लोगों को धूम्रपान बंद करने के लिए प्रोत्साहित करके धूम्रपान की दर कम कर सकते हैं। सार्वजनिक क्षेत्रों में तथा कार्य स्थलों पर धूम्रपान पर प्रतिबंध दूसरों के छोड़े गए धुंए में सांस लेने को कम करने के लिए महत्वपूर्ण उपाय हैं, और जहाँ अनेकों स्थानों पर ये प्रतिबन्ध प्रभावी हैं, इन्हें और स्थानों पर प्रतिबंधित करना आवश्यक है।
धूम्रपान करने वाले लोगों में, एकमात्र तरीका धूम्रपान बंद करना है जिससे सीओपीडी की वृद्धि को कम किया जा सकता है। यहां तक कि रोग की अंतिम चरण में भी, ऐसा करना फेफड़ों की कार्यक्षमता की बिगड़ती की दर को कम करने और विकलांगता के प्रारंभ और मृत्यु अवधि को टाल सकता है। धूम्रपान छोड़ना, धूम्रपान को रोकने के निर्णय के साथ शुरू होता है, जिसके द्वारा छोड़े जाने के प्रयास शुरू किया जाते हैं. अक्सर कई प्रयासों के पश्चात ही लंबे समय तक का संयम प्राप्त हो पाता है। 5 वर्षों से अधिक के प्रयास से लगभग 40% लोगों में सफलता प्राप्त होती है।
व्यावसायिक स्वास्थ्य
ऐसे उद्योगों में, जहाँ सीओपीडी के विकसित होने का खतरा अधिक होता है, जैसे कोयला खनन, निर्माण और पत्थर की चिनाई, इस रोग की संभावना को कम करने के लिए कई उपायों को अपना या गया है। इन उपायों के उदाहरणों में शामिल हैं: सार्वजनिक नीति की रचना, जोखिम के बारे में श्रमिकों और प्रबंधन को शिक्षा देना, धूम्रपान बंद करने को बढ़ावा देना, श्रमिकों में जांच ताकि सीओपीडी के प्रारंभिक लक्षण पकड़ में आ सकें, श्वासयंत्र का प्रयोग, तथा धूल पर नियंत्रण।  धूल पर प्रभावी नियंत्रण वेंटिलेशन में सुधार, पानी स्प्रे का उपयोग और कम से कम धूल पैदा करने की खनन तकनीक का उपयोग करके प्राप्त किया जा सकता है। यदि किसी श्रमिक में सीओपीडी विकसित होता है तो लगातार धूल के संपर्क में आने से बचने के द्वारा फेफड़ों को होने वाले अधिक नुकसान से बचा जा सकता है, उदाहरण के लिए काम की भूमिका बदलकर।
वायु प्रदूषण
इनडोर और आउटडोर, दोनों ही की हवा की गुणवत्ता में सुधार किया जा सकता है जो सीओपीडी रोकने में अथवा मौजूदा रोग की बिगड़ती स्थिति को धीमा करने में सहायक हो सकती है। ऐसा सार्वजनिक नीति के प्रयासों, सांस्कृतिक परिवर्तन, और निजी भागीदारी द्वारा किया जा सकता है।
कई विकसित देशों ने नियमों को लागू करके सफलतापूर्वक आउटडोर हवा की गुणवत्ता में सुधार किया है। इसके द्वारा उनकी जनसंख्या के फेफड़ों की कार्यक्षमता में सुधार हुआ है। आउटडोर हवा की गुणवत्ता ख़राब होने की स्थिति में यदि सीओपीडी’ के मरीज़ घर के अन्दर रहें तो उनमें बीमारी के लक्षण कम प्रकट होते हैं।
<!—इनडोर हवा --> एक प्रमुख प्रयास घरों में वेंटिलेशन तथा बेहतर स्टोव और चिमनियों में सुधार के द्वारा खाना पकाने और गर्मी पैदा करने वाले ईंधन से उत्पन्न धुंए से संपर्क को कम करना है। अच्छे स्टोव के द्वारा घर के अंदर हवा की गुणवत्ता में 85% से अधिक सुधार हो सकता है। सौर ऊर्जा द्वारा खाना पकाने जैसे वैकल्पिक ऊर्जा स्रोतों का उपयोग और बिजली की हीटिंग प्रभावी होती है,  इसी प्रकार केरोसीन अथवा कोयले जैसे ईंधनों का प्रयोग जैव-ईंधन की तुलना में अधिक प्रभावी होता है।
प्रबंधन
सीओपीडी का कोई ज्ञात उपचार नहीं है, लेकिन लक्षणों का इलाज किया जा सकता है और इसके फैलाव की गति को कम किया जा सकता है। प्रबंधन का प्रमुख लक्ष्य, जोखिम वाले कारकों कम करना, स्थिर सीओपीडी का प्रबंधन, रोग की रोकथाम, तीव्र प्रकोप को रोकना और संबद्ध बीमारियों का प्रबंधन होता है। मृत्यु दर को कम करने में सफल उपाय सिर्फ धूम्रपान बंद करना और पूरक ऑक्सीजन हैं। धूम्रपान बंद करने से से मृत्यु के जोखिम 18% तक कम हो जाता है। अन्य सिफारिशों में शामिल हैं: वर्ष में एक बार इन्फ्लूएंजा टीकाकरण, हर 5 वर्ष में एक बार न्यूमोकोकल टीकाकरण, और पर्यावरण के वायु प्रदूषण से संपर्क कम करना। उन व्यक्तियों में जिनमें बीमारी उच्च अवस्था में हो, प्रशामक देखभाल से लक्षणों को कम किया जा सकता है, जिसमें मॉर्फीन के द्वारा सांस की तकलीफ में सुधार किया जाता है। अवेध्य वेंटिलेशन का प्रयोग सांस लेने में सहायता के लिए किया जा सकता है।
व्यायाम
पल्मोनरी पुनर्वास व्यायाम, रोग प्रबंधन और सलाह का एक कार्यक्रम है, जो व्यक्तिगत लाभ के लिए समन्वित होता है। उन व्यक्तियों में जिनमें रोग का प्रकोप हाल ही में बढ़ा हो, पल्मोनरी पुनर्वास से जीवन की समग्र गुणवत्ता और व्यायाम करने की क्षमता में सुधार लाया जा सकता है तथा मृत्यु दर को कम किया जा सकता है। इसके द्वारा व्यक्ति को अपने रोग पर नियंत्रण के बोध में सुधार होने के साथ ही अपनी भावनाओं पर नियंत्रण भी प्रदर्शित होता है। श्वसन के व्यायामों की इसमें एक सीमित भूमिका होती है।
सामान्य से कम अथवा अधिक वज़न का होना लक्षणों, अशक्तता की डिग्री तथा सीओपीडी के रोग का निदान को प्रभावित कर सकता है. सीओपीडी से पीड़ित सामान्य से कम वज़न के व्यक्ति कैलोरी की मात्रा में वृद्धि से अपनी सांस लेने की मांसपेशियों की शक्ति में सुधार कर सकते हैं। नियमित व्यायाम अथवा पल्मोनरी पुनर्वास कार्यक्रम के साथ ऐसा करने से सीओपीडी के लक्षणों में सुधार लाया जा सकता है। कुपोषित व्यक्तियों में पूरक पोषण लाभप्रद हो सकता है।
ब्रौंकोडाईलेटर्स
हल्के रोग से पीड़ित लोगों में, लघु अवधि में कार्य करने वाले एजेन्टों की आवश्यकतानुसार उपयोग की अनुशंसा है। गंभीर रोगों से पीड़ित लोगों के लिए दीर्घ अवधि तक काम करने वाले एजेंटों की अनुशंसा की है। यदि दीर्घ अवधि तक कार्य करने वाले ब्रॉन्कोडायलेटर्स अपर्याप्त हों तो आम तौर पर श्वसन किए जाने वाले कॉर्टिकॉस्टरॉएड जोड़े जाते हैं। दीर्घ अवधि तक कार्य करने वाले एजेंटों के संबंध में, यह अस्पष्ट है कि टियोट्रोपियम (दीर्घ अवधि तक काम करने वाला कोलीनधर्मरोधी) या दीर्घ अवधि तक काम करने वाला(ले) बीटा एगोनिस्ट (एलएबीए) में से क्या बेहतर हैं, और दोनो के उपयोग की चेष्टा की जानी चाहिए और जो बेहतर काम करे उसका उपयोग जारी रखना चाहिए। दोनो प्रकार के एजेंट, गंभीर प्रकोपन के जोखिमों को 15-25% तक कम करते दिखते हैं। दोनो का एक साथ उपयोग करना कुछ लाभ प्रदान कर सकता है लेकिन यदि मिलता है तो इस लाभ पर महत्वपूर्ण संशय शेष है।
बहुत सारे लघु अवधि β2 एगोनिस्ट उपलब्ध हैं जिनमें सालब्यूटामॉल (वेन्टोलिन) और टरब्यूटालाइन शामिल हैं। वे चार से छः घंटे तक लक्षणों में कुछ आराम देते हैं। दीर्घ-अवधि β2 एगोनिस्ट्स जैसे कि सालमेटेरॉल और फॉरमोटेरॉल अक्सर रखरखाव उपचार के तौर पर उपयोग किया जाता है। कुछ लोगों को लगता है कि लाभ का साक्ष्य सीमित है जबकि अन्य को लगता है कि लाभ का साक्ष्य स्थापित हो गया है। सीओपीडी में दीर्घ अवधि उपयोग सुरक्षित दिखते हैं इसके विपरीत प्रभावों में थरथराहट और  दिल में धड़कन का बढ़नाशामिल है। श्वसन द्वारा दिए जाने वाले स्टेरॉएड के साथ उपयोग किए जाने पर वे निमोनिया का जोखिम बढ़ा देते हैं। जबकि स्टीरॉएड्स और एलएबीए एक साथ बेहतर काम कर सकते हैं, यह अस्पष्ट है कि इस हल्का सा बढ़ा हुआ लाभ, बढ़े जोखिमों की तुलना में बेहतर है या नहीं।
कॉर्टिकॉस्टरॉएड
कॉर्टिकॉस्टरॉएड आम तौर पर श्वसन द्वारा लिए जाने वाले प्रारूप में उपयोग किए जाते हैं लेकिन गंभीर प्रकोपन से बचने व उपचार किए जाने के लिए इनको टैबलेट के रूप में भी उपयोग किया जा सकता है। श्वसन द्वारा लिए जाने वाले कॉर्टिकॉस्टरॉएड (आईसीएस), हल्के सीओपीडी से प्रभावित लोगों को अधिक लाभ देते नहीं दिखते हैं, वे मध्यम या गंभीर रोग से पीड़ित लोगों में प्रकोपन को कम करते दिखते हैं। जब इसे एलएबीए के साथ संयोजन में उपयोग किया जाता है तो आईसीएस या एलएबीए के अलग-अलग उपयोग से अधिक मृत्यु दर में कमीं लाते हैं। अपने आप में वे समग्र एक वर्षीय मृत्यु-दर पर कोई प्रभाव नहीं डालते हैं तथा वे निमोनिया की बढ़ी हुई दर संबंधित हैं। यह अस्पष्ट है कि इनका रोग की प्रगति पर कोई प्रभाव है या नहीं। स्टेरॉएड टैबलेट द्वारा दीर्घ-अवधि उपचार के कारण गंभीर पश्च-प्रभाव होते हैं।
अन्य दवाएं
दीर्घ-अवधि एंटीबायोटिक विशेष रूप से मैक्रोलाइड वर्ग वाली जैसे कि एरिथ्रोमाइसिन, दो या अधिक वर्ष से प्रभावित लोगों में प्रकोपन की दर को कम करती है। यह अभ्यास दुनिया के क्षेत्रों में लागत-प्रभावी हो सकता है। इससे संबंधित चिंताओं में एंटीबायोटिक प्रतिरोध तथा एज़िथ्रोमाइसिन से जुड़ी सुनने वाली समस्या शामिल है। मेथिलज़ैक्थाइन्स जैसे थियोफाइलिन आम तौर पर लाभ से अधिक हानि पहुंचाते हैं इसी कारण से आम तौर पर उनको अनुशंसित नहीं किया जाता है, लेकिन इसे उन लोगों में द्वितीय पंक्ति के एजेंट के रूप में उपयोग किया जा सकता है जिनमें किसी अन्य उपया से नियंत्रण न हो रहा हो। म्यूकोलिटिक उन कुछ लोगों में उपयोगी हो सकता है जिनमें म्यूकस काफी गाढ़ा हो, हालांकि आम तौर पर इसकी जरूरत पड़ती नहीं है। कफ की दवाओं की अनुशंसा नही की जाती है।
ऑक्सीजन
अनुपूरक ऑक्सीजन की अनुशंसा उन लोगों में की जाती है जिनमें आराम के समय निम्न ऑक्सीजन स्तर मिलते हैं (50–55 mmHg से कम ऑक्सीजन का आंशिक दाब या 88% से कम ऑक्सीजन सैचुरेशन)। यदि इसे 15 घंटे प्रतिदिन उपयोग किया जाए तो लोगों के इस समूह में यह हृदय की विफलता तथा मौत के जोखिम को कम करता है और लोगों के व्यायाम करने की क्षमता को बेहतर कर सकता है। सामान्य या मध्यम निम्न ऑक्सीजन स्तरों वाले लोगों में ऑक्सीजन पूरकता सांस की कमी (दम घुटने की समस्या) को बेहतर कर सकती है। इसमें आग का जोखिम है तथा धूम्रपान जारी रखने वालों को कम होता है। इस स्थिति में कुछ लोग इसकी अनुशंसा का विरोध करते हैं। गंभीर प्रकोपन के दौरान, बहुत से लोगों को ऑक्सीजन उपचार की जरूरत होती है, व्यक्ति के ऑक्सीजन सैचुरेशन को ध्यान में न रखते हुए ऑक्सीजन की उच्च सांद्रता का उपयोग कार्बन डाई ऑक्साइड के स्तरों को बढ़ा सकता है तथा परिणामों को प्रभावित कर सकता है। उच्च कार्बन डाई ऑक्साइड स्तरों के उच्च जोखिम वाले लोगों में 88–92% ऑक्सीजन सैचुरेशन अनुशंसित है जबकि इस जोखिम के बिना अनुशंसित स्तर 94-98% है।
शल्य क्रिया
गंभीर रूप से पीड़ित लोगों के लिए कभी-कभार शल्यक्रिया सहायक हो सकती है और इसमें फेफड़े का प्रत्यारोपण या लंग वॉल्यूम रिडक्शन सर्जरीशामिल हो सकती है। लंग वॉल्यूम रिडक्शन सर्जरी में एम्फीसेमा द्वारा क्षतिग्रस्त फेफड़े के हिस्से को हटाना शामिल होता है जिससे कि तुलनात्मक रूप से शेष बेहतर हिस्से को फैलने व बेहतर रूप से काम करना संभव हो सके। फेफड़े का प्रत्यारोपण कभी-कभार ही किया जाता है तथा इसे गंभीर सीओपीडी पीड़ित पर किया जाता है वह भी विशेष रूप से युवा व्यक्ति पर।
प्रकोपन
गंभीर प्रकोपन का उपचार, आम तौर पर लघु-अवधि ब्रॉकोडाएलेटर्स के उपयोग को बढ़ा कर किया जाता है। इसमें आम तौर पर लघु-अवधि, श्वसन वाले बीटा एगोनिस्ट तथा कोलीनधर्मरोधी के संयोजन का उपयोग किया जाता है। इन दवाओं को स्पेसर के साथ मीटरकृत-खुराक इनहेलर के माध्यम से या नेब्युलाइज़र के माध्यम से दिया जाता है तथा ये दोनो ही समान रूप से प्रभावी दिखते हैं। जो अधिक बीमार हैं उनके ऊपर नेब्युलाइजेशन करना आसान हो सकता है।
मौखिक कॉर्टिकॉस्टरॉएड सुधार के अवसर बढ़ाता है तथा लक्षणों की समग्र अवधि कम करता है। गंभीर प्रकोपन वाले लोगों में एंटीबायोटिक्स परिणामों को बेहतर कर सकते हैं। एमॉक्सिसिलीन, डॉकसीसाइक्लीन या एज़ीथ्रोमाइसीनजैसे भिन्न-2 एंटीबायोटिक्स उपयोग किए जा सकते हैं। इनमे कौन सा बेहतर हैं यह अस्पष्ट है। कम गंभीर मामलों में स्पष्ट साक्ष्य उपलब्ध नहीं हैं।
गंभीर रूप से बढ़े हुए CO2 स्तरों (टाइप 2 श्वसन विफलता) वाले लोगों में गैर-आक्रामक सकारात्मक वातायन मृत्यु की संभावना या यांत्रिक वातायन के लिए गहन देखभाल में भर्ती होने की जरूरत को कम करती है। इसके साथ ही थियोफाइलिन की कोई भूमिका उन लोगों में हो सकती है जो दूसरे उपायों को प्रतिक्रिया नहीं देते हैं। प्रकोपन के 20% से कम मामलों में अस्पताल में भर्ती हे की जरूरत पड़ती है। श्वसन विफलता के कारण एसिडोसिस की उपलब्धता के बगैर वालों के लिए घरेलू देखभाल ("घर पर अस्पताल") कुछ भर्तियों से बचाव में सहायता कर सकता है।
रोग का निदान
Chronic obstructive pulmonary disease world map - DALY - WHO2004.svg।
{{legend|#ff8400|660–770}} {{legend|#ff6e00|770–880}} {{legend|#ff5800|880–990}} {{legend|#ff4200|990–1100}} {{legend|#ff2c00|1100–1350}} {{legend|#cb0000|≥1350}} ]] सीओपीडी आमतौर पर धीरे-धीरे समय के साथ खराब होता जाता है और अंततः मृत्यु हो सकती है। ऐसा आंकलन है कि सभी सभी असमर्थता का 3% सीओपीडी से संबंधित है। मुख्य रूप से एशिया में घर के भीतर की बेहतर वायु गुणवत्ता के कारण 1990 से 2000 के बीच सीओपीडी से असमर्थता की विश्वव्यापी दर में कमी आयी है। सीओपीडी से हुई असमर्थता के साथ जीवन जीने की अवधि में वृद्धि हुई है।
सीओपीडी के बिगड़ने की दर उन कारकों की उपस्थिति के साथ बदलती है जो खराब परिणाम की भविष्यवाणी करते हैं, इनमें शामिल है: गंभीर वायुप्रवाह अवरोध, व्यायाम करने की कम क्षमता, सांस का फूलना, अत्यधिक कम वजन या बहुत अधिक वजन होना, संकुलित हृदय विफलता, नियंत्रित धूम्रपान तथा बार-बार प्रकोपन होना। सीओपीडी में दीर्घ-अवधि परिणामों का आंकलन बीओडीई इन्डेक्स का उपयोग करके (जो एफईवी1 के आधार पर शून्य से दस तक का अंक प्रदान करता है), शरीर-वज़न सूचकांक, छः मिनटों में टहली गयी दूरी और संशोधित एमआरसी श्वासकष्ट स्केल किया जा सकता है। वज़न में काफी कमी होना एक बुरा चिह्न है। स्पाइरोमेट्री के परिणाम भी रोग की भविष्य की प्रगति का एक अच्छा भविष्यवक्ता है लेकिन यह बीओडीई सूचकांक जितना अच्छा नहीं है।
महामारी - विज्ञान
वैश्विक रूप से 2010 में सीओपीडी से लगभग 329 मिलियन (जनसंख्या का 4.8%) लोग प्रभावित हैं और यह महिलाओं की अपेक्षा पुरुषों में थोड़ी अधिक आम है। 2004 में इससे पीड़ित लोगों की संख्या 64 मिलियन थी। विकासशील देशों में 1970 से 2000 के बीच की वृद्धि के लिए माना जाता है कि यह इस क्षेत्र में धूम्रपान की बढ़ती दर, बढ़ती जनसंख्या तथा संक्रामक रोगों जैसे अन्य कारकों के कारण कम मृत्युदर के कारण बढ़ती औसत उम्र इसके लिए जिम्मेदार हैं। कुछ विकसित देशों में दर में बढ़ोत्तरी देखी गयी, कुछ में यह दर स्थिर बनी रही और कुछ देशों में सीओपीडी की दर कम हुई है। वैश्विक संख्याएं बढ़ने की संभावनाएं हैं क्योंकि जोखिम कारक आम हैं तथा जनसंख्या लगातार बुजुर्ग हो रही है।
इंग्लैंड में, लगभग 0.84 मिलियन लोग (कुल 50 मिलियन में से) सीओपीडी से प्रभावित हैं; जिसका अर्थ है हर 59 व्यक्ति में से 1 को उसके जीवन में कभी न कभी सीओपीडी का निदान हुआ है। देश के सामाजिक आर्थिक रूप से सबसे अधिक पिछड़े हिस्सों में 32 में से 1 को सीओपीडी का निदान हुआ है, जिसकी तुलना में सबसे अधिक समृद्ध क्षेत्रों में यह संख्या 98 में 1 है। संयुक्त राज्य अमरीका में वयस्क जनसंख्या का लगभग 6.3% अर्थात कुल 15 मिलियन लोगों में सीओपीडी का निदान हुआ है। यदि वर्तमान समय के गैर-निदानित लोगों को जोड़ लें तो 25 मिलियन लोगों को सीओपीडी का निदान हो सकता है। संयुक्त राज्य अमरीका में 2011 में लगभग 7,30,000 लोग सीओपीडी के कारण अस्पताल में भर्ती हुए थे।
इतिहास
शब्द "एम्फिसेमा" को ग्रीक भाषा के ἐμφυσᾶν एम्फिसेन शब्द से लिया गया है जिसका अर्थफुलाव" है -जो कि ἐν en, अर्थात "in", और φυσᾶν physan, अर्थात "breath, blast" से मिल कर बना है। क्रॉनिक ब्रॉन्काइटिस शब्द को सबसे पहले 1808 में उपयोग किया गया, जबकि ऐसा विश्वास किया जाता है कि सीओपीडी शब्द को सबसे पहले 1965 में उपयोग किया गया था। पहले इसे भिन्न-भिन्न नामों से जाना जाता था जिनमें निम्नलिखित शामिल थे: क्रॉनिक ऑब्सट्रक्टिव ब्रॉन्कोप्लमोनरी डिसीस, क्रॉनिक ऑब्सट्रक्टिव रेस्पिरेटरी डिसीस, क्रॉनिक एयरफ्लो ऑब्सट्रक्शन, क्रॉनिक एयरफ्लो लिमिटेशन, क्रॉनिक ऑब्सट्रक्टिव पल्मोनरी सिन्ड्रोम। शब्द क्रॉनिक ब्रॉन्काइटिस तथा एम्फिसेमा को औपचारिक रूप से 1959 में सीआईबीए अतिथि संगोष्ठी में तथा 1962 में अमरीकी थोरेकिक सोसाइटी की नैदानिक मानकों पर कमेटी बैठक में निर्धारित किया गया था।
संभावित एम्फिसेमा के आरंभिक वर्णनों में निम्नलिखित शामिल हैं: 1679 में टी.बोनेट की "सूजे हुए फेफड़ों" की स्थिति में और 1769 में फेफड़ों का जियोविनी मारगागानि जो कि "विशेष रूप से हवा से सूजा हुआ"था। 1721 में एम्फीसेमा की पहली ड्राइंग रुयेश द्वारा बनाई गई थीं। इसके बाद 1789 में इस अवस्था पर मैथ्यू बैली वर्णनात्मक तथा विस्फोटक प्रकृति के चित्र सामने आए। 1814 में चार्ल्स बाधम ने जीर्ण ब्रॉन्काइटिस में कफ और अतिरिक्त म्यूकस को समझाने के लिए "कैटराह" का उपयोग किया था। स्टेथेस्कोपका अविष्कार करने वाले चिकित्सक रेने लाएनेक ने अपनी किताबA Treatise on the Diseases of the Chest and of Mediate Auscultation (1837) में "एम्फीसेमा" का उपयोग किया था, जिसे उन्होने उन फेफड़ों के लिए उपयोग किया था ऑटोप्सी के दौरान सीना खोलने पर पिचके नहीं थे। उन्होने बताया कि वे इसलिए नहीं पिचके क्योंकि वे हवा से भरे थे और वायुमार्ग में म्यूकस भरा हुआ था। 1842 में जॉन हचिन्सन ने स्पाइरोमीटर का अविष्कार किया था जिससे फेफड़ों की महत्वपूर्ण क्षमता की माप संभव हो सकी थी। हालांकि उनका स्पाइरोमीटर केवल मात्रा नाप सकता था न कि वायु का प्रवाह। टिफनेउ और फलेनी ने 1947 में वायुप्रवाह मापने के सिद्धांत का वर्णन किया।
1953 में डॉ॰ जॉर्ज एल. वॉल्डबॉट जो कि एक अमरीकी एलर्जी विशेषज्ञ थे, ने 1953 के जर्नल ऑफ अमेरिकन मेडिकल एसोसिएशन में पहली बार एक नए रोग का वर्णन किया जिसे उन्होने "स्मोकर्स रेस्पिरेटरी सिन्ड्रोम" का नाम दिया। धूम्रपान तथा जीर्ण श्वसन रोग के बीच यह पहला संबंध था।
आरंभिक उपचारों में अन्य चीज़ो के साथ लहसुन, दालचीनी व इपीकाकशामिल था। आधुनिक उपचारों का विकास 20वीं सदी के बाद के वर्षों में हुआ। सीओपीडी के उपचार में स्टीरॉएड के समर्थन वाले साक्ष्य 1950 के दशक के अंत में प्रकाशित हुए थे। आइसोप्रेनालिन के अच्छे परिणामों के बाद श्वासनली की पेशियों को फैलाने वाले तत्वों को 1960 में उपयोग करना शुरु किया गया। इसके पश्चात सालब्यूटामॉल जैसे ब्रॉन्कोडायलेटर्स का विकास 1970 के दशक में हुआ और लाबा (LABA) का उपयोग 1990 के दशक के मध्य में शुरु हुआ।
समाज तथा संस्कृति
सीओपीडी को "धूम्रपान करने वाले के फेफड़े" के रूप में बताया जाता रहा है। जिनको एम्फीसेमा की समस्या होती है उनके "पिंक पफर्स" या "टाइप ए" जाना जाता रहा है जो कि उनकी गुलाबी रंगत, तेज श्वसन दर तथा मोटे होठों के कारण होता है जीर्ण ब्रॉन्काइटिस से पीड़ित लोगों को "ब्लू ब्लॉटर्स" या "टाइप बी" जाना जाता रहा है जो कि निम्न ऑक्सीजन स्तर तथा उनके टखनों की सूजन के कारण उनकी त्वचा तथा होठों के नीले रंग के कारण है। यह शब्दावली अब उपयोगी नहीं मानी जाती क्योंकि सीओपीडी से पीड़ित अधिकांश लोगों में दोनो का संयोजन होता है।
बहुत सारी स्वास्थ्य प्रणालियों में सीओपीडी से पीड़ित लोगों में उपयुक्त पहचान, निदान तथा देखभाल सुनिश्चित करने में कठिनाइयां आती हैं; ब्रिटेन के स्वास्थ्य विभाग राष्ट्रीय स्वास्थ्य सेवा के लिए इसे एक प्रमुख मामले के रूप में पहचाना है तथा इन समस्याओं से पार पाने के लिए एक विशिष्ट रणनीति पर काम शुरु किया है।
अर्थशास्त्र
वैश्विक रूप से 2010 में सीओपीडी के कारण $2.1 ट्रिलियन की हानि (आर्थिक लागत) का अनुमान है जिसका आधा हिस्सा विकासशील देशों में हो रहा है। इस कुल लागत में से लगभग $1.9 ट्रिलियन प्रत्यक्ष चिकित्सीय देखभाल पर व्यय हो रहा है, जबकि $0.2 ट्रिलियन, काम के नुक्सान जैसी अप्रत्यक्ष लागत का व्यय है। अगले 20 वर्षों में इसके दोगुने होने की संभावना है। यूरोप में स्वास्थ्य-देखभाल संबंधी व्यय का 3% व्यय सीओपीडी पर होता है। संयुक्त राज्य अमरीका में इस रोग की लागत $50 बिलियन होने का आंकलन है, जिसका अधिकांश हिस्सा इसकी तीव्रता पर व्यय होता है। अमरीकी अस्पतालों में 2011 सीओपीडी सबसे अधिक महंगी परिस्थितियों में से एक थी जिसकी कुल लागत लगभग $5.7 बिलियन थी।
शोध
इनफ्लेक्सिमैब जो कि एक प्रतिरक्षा-दमनकारी एंटीबॉडी है, सीओपीडी के लिए जांची गयी थी लेकिन हानि की संभावना के साथ इसके लाभ के कोई साक्ष्य नहीं मिला है। रोफ्लूमिलास्ट तीव्रताओं की दर में कमी लाने की क्षमता दर्शाता है लेकिन जीवन की गुणवत्ता में कोई परिवर्तन लाता नहीं दिखता है। दीर्घ अवधि के लिए काम करने वाले एजेंटों के एक सदस्य का विकास चल रहा है। स्टेम सेल के साथ उपचार पर अध्ययन किया जा रहा है। 2014 तक पशुओं से संबंधित आंकड़े आम तौर पर आशाजनक हैं लेकिन मानवों पर ऐसे आंकड़े बेहद कम उपलब्ध हैं।
अन्य जन्तु
अन्य जानवरों में भी सीओपीडी हो सकती है और इसका कारण धूम्रपान से अनावरण हो सकता है। अधिकांश रोग हालांकि तुलनात्मक रूप से हल्का होता है। घोड़ों में इसे बार-बार होने वाली वायुमार्ग बाधा के नाम से जाना जाता है जिसका कारण फंगस लगे भूसे होने वाली एलर्जी की प्रतिक्रिया है। सीओपीडी आम तौर पर बूढ़े हो रहे कुत्तों में पायी जाती है।
राम सरयू
राम सरयू (१९३५-) सूरिनाम के राजनयिक और २००५ से उपराष्ट्रपति हैं।
रामानुज
रामानुजाचार्य ( जन्म: १०१७ - मृत्यु: ११३७ ) विशिष्टाद्वैत वेदान्त के प्रवर्तक थे। वह ऐसे वैष्णव सन्त थे जिनका भक्ति परम्परा पर बहुत गहरा प्रभाव रहा।
वैष्णव आचार्यों में प्रमुख रामानुजाचार्य की शिष्य परम्परा में ही रामानन्द हुए जिनके शिष्य कबीर, रैदास और सूरदास थे। रामानुज ने वेदान्त दर्शन पर आधारित अपना नया दर्शन विशिष्ट अद्वैत वेदान्त प्रतिपदि किया।
रामानुजाचार्य दर्शन का आधार वेदान्त के अलावा सातवीं से दसवीं शताब्दी के रहस्यवादी एवं भक्तिमार्गी आलवार सन्तों के भक्ति-दर्शन तथा दक्षिण के पंचरात्र परम्परा थी।
रामानुजाचार्य की स्मृति में ५ फरवरी २०२२ (वसन्त पञ्चमी) को हैदराबाद में समता की प्रतिमा का अनावरण किया गया जो २१६ फुट ऊँची है।
संक्षिप्त जीवनी
रामानुज का जन्म १०१७ ईसवी में श्रीपेरुमबुदुर नामक गाँव में हुआ था जो वर्तमान समय में तमिल नाडु में आता है। बचपन में उन्होंने कांची जाकर अपने गुरू यादव प्रकाश से वेदों की शिक्षा ली। रामानुजाचार्य आलवार सन्त यमुनाचार्य के प्रधान शिष्य थे। गुरु की इच्छानुसार रामानुज से तीन विशेष काम करने का संकल्प कराया गया था - ब्रह्मसूत्र, विष्णु सहस्रनाम और दिव्य प्रबन्धम् की टीका लिखना। उन्होंने गृहस्थ आश्रम त्याग कर श्रीरंगम् के यतिराज नामक संन्यासी से सन्यास की दीक्षा ली।
मैसूर के श्रीरंगम् से चलकर रामानुज शालिग्राम नामक स्थान पर रहने लगे। रामानुज ने उस क्षेत्र में बारह वर्ष तक वैष्णव धर्म का प्रचार किया। उसके बाद तो उन्होंने वैष्णव धर्म के प्रचार के लिये पूरे भारतवर्ष का ही भ्रमण किया। ११३७ ईसवी सन् में १२० वर्ष की आयु पूर्ण कर वे ब्रह्मलीन हुए।
विशिष्टाद्वैत दर्शन
रामानुजाचार्य के दर्शन में सत्ता या परमसत् के सम्बन्ध में तीन स्तर माने गये हैं - ब्रह्म अर्थात् ईश्वर, चित् अर्थात् आत्म तत्व और अचित् अर्थात् प्रकृति तत्व।
वस्तुतः ये चित् अर्थात् आत्म तत्त्व तथा अचित् अर्थात् प्रकृति तत्त्व ब्रह्म या ईश्वर से पृथक नहीं है बल्कि ये विशिष्ट रूप से ब्रह्म के ही दो स्वरूप हैं एवं ब्रह्म या ईश्वर पर ही आधारित हैं। वस्तुतः यही रामनुजाचार्य का विशिष्टाद्वैत का सिद्धान्त है।
बरोबरा खुर्द गाँव, फ़तेहाबाद (आगरा)
बरोबरा खुर्दउत्तर प्रदेश के आगरा जिले के फ़तेहाबाद प्रखंड में स्थित एक गाँव है।
रामानुज
भक्ति से तात्पर्य
रामानुज के अनुसार भक्ति का अर्थ पूजा-पाठ या कीर्तन-भजन नहीं बल्कि ध्यान करना या ईश्वर की प्रार्थना करना है। इसी गहन भक्ति के तहत संत रामानुजाचार्य को मां सरस्वती के दर्शन भी प्राप्त हुए थे, सामाजिक परिप्रेक्ष्य से रामानुजाचार्य ने भक्ति को जाति एवं वर्ग से पृथक तथा सभी के लिये सम्भव माना है। इसके अलावा रामानुजाचार्य भक्ति को एक आदर्श के रूप में प्रस्तुत कर उसके लिए दार्शनिक आधार भी प्रदान किया कि जीव ब्रह्म में पूर्णता विलय नहीं होता है बल्कि भक्ति के द्वारा ब्रह्म को प्राप्त करके जीवन मृत्य के बंधन से छूटना यही मोक्ष है
कुरनूल टाउन रेलवे स्टेशन
कुरनूल टाउन रेलवे स्टेशन भारतीय रेल का एक रेलवे स्टेशन है। यह कुर्नूल शहर में स्थित है। इसकी ऊंचाई मी. है।
देखें
यहां
सुरिंदर सिंह गिल
सुरिंदर सिंह गिल  को भारत सरकार द्वारा प्रशासकीय सेवा के क्षेत्र में सन १९८५ में पद्म भूषण से सम्मानित किया गया था। ये दिल्ली से हैं।
यूल्स रत्नकुमार अयोध्या
यूल्स रत्नकुमार अयोध्या (१९४५-) सूरिनाम के राजनयिक और दो बार उपराष्ट्रपति रहे हैं।
कोटद्वार रेलवे स्टेशन
कोटद्वार रेलवे स्टेशन भारतीय रेल का एक रेलवे स्टेशन है। यह कोटद्वार शहर में स्थित है। इसकी ऊंचाई मी. है।
देखें
यहां
तांडीपार, सांरगढ मण्डल
तांडीपार, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सिंगर विश्व सीरीज 1994
सिंगर वर्ल्ड सीरीज़ 4 से 17 सितंबर 1994 तक श्रीलंका में आयोजित एक चतुष्कोणीय वनडे क्रिकेट टूर्नामेंट था। इसमें पाकिस्तान, ऑस्ट्रेलिया, भारत और मेजबान, श्रीलंका की राष्ट्रीय क्रिकेट टीमों को दिखाया गया। यह प्रतियोगिता भारत ने जीती, जिसने फाइनल में श्रीलंका को हराया।
अंक तालिका
टूर्नामेंट एक राउंड रॉबिन प्रारूप में आयोजित किया गया था, जिसमें प्रत्येक टीम एक-दूसरे को एक बार खेलती थी।
प्रताप राधाकिशन
प्रताप राधाकिशन (१९३४-२००१) सूरिनाम के राजनयिक और उपराष्ट्रपति और प्रधान मन्त्री रहे।
पचमाह गाँव, डुमरिया (गया)
पचमाह डुमरिया, गया, बिहार स्थित एक गाँव है।
कुलिहान्दा
कुलिहान्दा (Kulihanda) भारत के पश्चिम बंगाल राज्य के हुगली ज़िले में स्थित एक शहर है। यह कोलकाता महानगर क्षेत्र का भाग है।
मदारी
बंदर-बंदरियों का तमाशा दिखाने वाले को मदारी कहते हैं। उसके साथ 2-3 बन्दर होते हैं जिनके गले में वह रस्सी बांधे रखते है ।
उसके एक हाथ में एक डुगडुगी/डमरु और दूसरे हाथ में एक छड़ी होती है । उसके बगल में एक झौला लटकता रहता है जिसमें खेल दिखाने के कई प्रकार के सामान होते हैं ।
संदर्भ
http://www.essaysinhindi.com/paragraphs/बन्दर-वाला-मदारी-पर-अनुच्/4648
कोचुवेली रेलवे स्टेशन
देखें
यहां
सुभास मुन्ग्रा
सुभास मुन्ग्रा (1945-) सूरिनाम के राजनयिक और मन्त्री हैं।
तस्कीन अहमद
तस्कीन अहमद तज़ीम (जन्म 3 अप्रैल 1995) एक बांग्लादेशी क्रिकेटर है। वह व्यापारी अब्दुर रशीद और सबीना यास्मीन के बेटे हैं। वह दाएं हाथ के तेज गेंदबाज और बाएं हाथ के बल्लेबाज हैं। वह प्रथम श्रेणी और लिस्ट ए क्रिकेट में ढाका महानगर और बांग्लादेश प्रीमियर लीग में चटगांव किंग्स और चटगांव वाइकिंग्स फ्रेंचाइजी का प्रतिनिधित्व करते हैं।
रंगकर्मी
नाटक में जो पात्रों के रूप में अभिनय करते हैं, उन्हें रंगकर्मी कहते हैं।
सहजबहाल, सांरगढ मण्डल
सहजबहाल, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
फूटा, भनोली तहसील
फूटा, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
राबी देवनारायण रामलखन
राबी देवनारायण रामलखन सूरिनाम के राजनयिक और मन्त्री हैं।
दक्षेस्वर महादेव मंदिर
दक्षेश्वर महादेव(Daksheswar Mahadev Temple) या दक्ष महादेव मंदिर भगवान शिव को समर्पित एक हिंदू मंदिर है, जो हरिद्वार, उत्तराखंड, भारत से लगभग 4 किमी दूर कनखल शहर में स्थित है। इसका नाम सती के पिता राजा दक्ष प्रजापति के नाम पर रखा गया है।
यह मंदिर 1810 में रानी धनकौर द्वारा बनाया गया था और 1962 में पुनर्निर्माण किया गया था। यह महा शिवरात्रि पर शैव भक्तों के लिए तीर्थ स्थान है।
मान्यता
मान्यता है की इस जगह पर वीरभद्र ने दक्ष प्रजापति का सर काटा था। दुनिया के हर शिव मंदिर में भगवान की शिवलिंग के रूप में पूजा होती है बस यही एक मंदिर है जहा शिव के साथ दक्ष प्रजापति के कटे सिर की भी पूजा होती है।
अमृता सुरेश
अमृता सुरेश (जन्म 2 अगस्त 1990) एक भारतीय गायिका, संगीतकार, गीतकार और रेडियो जॉकी हैं। 2007 में उन्होंने एशियानेट टी वी पर रियलिटी टेलीविजन गायन प्रतियोगिता आइडिया स्टार सिंगर में अपने गाने के बाद लोकप्रियता हासिल की। तब से, उन्होंने कई फिल्मों और संगीत एल्बमों में गाने गाया और संगीतबद्ध किया है। वह संगीत शो सुनो मेलोडीज में रेडियो सुनो 91.7 पर एक सेलिब्रिटी रेडियो जॉकी रह चुकी हैं। 2014 में, उन्होंने संगीत बैंड अमृतम गमय की स्थापना की, जिसमें अमृता और उनकी बहन अभिरमी सुरेश प्रमुख गायिका हैं।
प्रारंभिक जीवन
अमृता का जन्म 2 अगस्त 1990 को हुआ। उनके पिता संगीतकार पी आर सुरेश और माता का नाम लैला हें। उनके पिता सुरेश एक हिंदू हैं और मां लैला एक ईसाई। उनकी एक बहन, अभिरामि सुरेश जो एक गायक-संगीतकार हैं, जो उनसे पाँच साल की छोटी हैं। वे एडापल्ली, कोच्चि के रहने वाले हैं। संगीतकारों के एक परिवार (पैतृक) में पलने बड़ने से उन्हें छोटी उम्र से ही संगीत को आगे बढ़ाने की प्रेरणा मिली। तीन साल की उम्र से अमृता ने गाना शुरू कर दिया था; सेलिन डायोन और माइकल जैक्सन जेसे गायको ने उन्हें गायक बनने के लिए प्रभावित किया। अमृता स्कूल में अव्वल आती थीं। वह रियलिटी टेलीविजन गायन प्रतियोगिता आइडिया स्टार सिंगर में भाग लेने के लिए उन्हे 12 वीं कक्षा की पढ़ाई छोड़ नी पड़ी थी जिसे बाद में उसने प्राइवेट कोर्स से पूरा किया। इसके बाद उन्होंने बैचलर ऑफ बिजनेस एडमिनिस्ट्रेशन (बीबीए) में स्नातक और मास्टर ऑफ बिजनेस एडमिनिस्ट्रेशन (एमबीए) में स्नातकोत्तर किया।  उन्होंने कर्नाटक संगीत और हिंदुस्तानी शास्त्रीय संगीत में भी डिग्री हासिल की।
संगीत
एक संगीतकार के परिवार से होने के कारण, वह बचपन से ही स्टेज शो करती थी। आठवीं कक्षा में पढ़ने के समय, उन्होंने नादिरशाह नामक एक स्टेज शो में एक बाल गायिका के रूप में प्रदर्शन किया था। 2007 में, अमृता ने एशियानेट पर रियलिटी टेलीविजन गायन प्रतियोगिता आइडिया स्टार सिंगर के दूसरे सीज़न में भाग लिया, वह उस शो की लोकप्रिय प्रतियोगियों में से एक थीं। इससे उन्हे फिल्म उद्योग में मदद मिली। तब से, उन्होंने कई मलयालम फिल्मों में पार्श्व गायन किया है। "पुलिमन" पार्श्व गायक के रूप में उनकी पहली फिल्म थी, जिसे शरारेथ ने संगीतबद्ध किया था। उनके फिल्म "अनागथान" (2010) के "मुन्थिरपु" गीत को काफी सराहा गया।
उन्होंने अपने एल्बम "स्ट्रॉबेरी थीयम" (2014) में संगीत निर्देशक शर्रेथ के लिए "कन्नू करुथु" गाया, जो लोकसंगीत और पश्चिमी आर्केस्ट्रा का मिश्रण था, इस गीत को विशेष रूप से एल्बम में सराहा गया था। 2014 में, अमृत ने संगीत बैंड अमृतम गमय की स्थापना की। अमृत ​​और उसकी बहन अभिरमी सुरेश बैंड के प्रमुख गायक हैं। बैंड ने अपने गठन के छह महीनों के अंदर अंतरराष्ट्रीय स्तर पर प्रदर्शन किया। बैंड भारतीय, पश्चिमी, लोक, शास्त्रीय और रॉक सहित सभी प्रकार की शैलियों का प्रदर्शन करती है। अमृता द्वारा गाया गया इज़रायली लोक गीत "हव नगिला" का बैंड संस्करण वैश्विक यहूदी समुदाय में काफी लोकप्रिय था। इस गीत से उन्हे बहुत प्रशंसा प्राप्त हुई। 2015 में, अमृत और अभिराम ने अपने बैंड के लिए कई मूल गीत लिखे और तैयार किए, जिनमें "कट्टुम्बु", "अय्याओ" और "हार्प्स ऑफ़ पीस" शामिल थे।
2019 में, उन्होंने फिल्म जून में "मिन्नी मिन्नी" गाना गाया, जिसे काफी सराहा गया। इस गीत के लिए, उन्हें सर्वश्रेष्ठ महिला गायिका के लिए मझाविल संगीत पुरस्कार के लिए नामांकित किया गया था। उसी वर्ष, उन्होंने डीजे सवियो के "डेस्टिनी" नामक तीन संगीत वीडियो में से पहला गाया, यह एक प्रयोगात्मक एल्बम था जो इलेक्ट्रॉनिक नृत्य संगीत की पृष्ठभूमि में शिव मंत्र का उपयोग करता हें। उस वर्ष उन्होंने स्वीडिश संगीतकार नील लकज़ के साथ एक प्रोजेक्ट भी साइन किया, जिसने उन्हे ओम नमा शिवया का  संगीत वीडियो को देखने के बाद उनसे संपर्क किया; वह इस परियोजना के लिए छह अंग्रेजी गीतों पर काम कर रही है। 2019 में, उन्होंने अभिरामि  द्वारा रचित बच्चों की फिल्म सुलु में एक गीत गाया।
रेडियो जॉकी
उन्होंने एक सेलिब्रिटी रेडियो जॉकी के रूप में रेडियो सुनो 91.7 पर संगीतमय टॉक शो "सुनो मेलोडीज़" पेश करना शुरू किया।
मॉडलिंग
अमृता मॉडलिंग भी करती है. 2017 में, उन्हें जीवन शैली पत्रिका एफ डब्लू डी लाइफ के कवर पे देखा गया था। अगले वर्ष उन्होंने केरल के फैशन रनवे पर रैंप वॉक किया। उन्हे अपनी बहन के साथ वनिता मैगज़ीन के कवर पेज पर भी देखा गया था।
उसैन बोल्ट
सेंट लियो उसैन बोल्ट, OJ, CD, OLY (, (जन्म 21 अगस्त 1986), जमैका के अंतर्राष्ट्रीय धावक और आठ बार के ओलंपिक स्वर्ण पदक विजेता हैं। वे 100 मीटर और 200 मीटर और अपनी टीम के साथियों के साथ 4x100 मीटर रिले दौड़ के विश्व रिकार्डधारी हैं। इन सभी तीन दौड़ों का ओलंपिक रिकॉर्ड भी बोल्ट के नाम है। 1984 में कार्ल लुईस के बाद 2008 ग्रीष्मकालीन ओलम्पिक में बोल्ट एक ओलंपिक में तीनों दौड़ जीतने वाले और एक ओलंपिक में ही तीनों दौड़ों में विश्व रिकॉर्ड बनाने वाले पहले व्यक्ति बन गये। इसके साथ ही 2008 में वे 100 और 200 मीटर स्पर्धा में ओलंपिक खिताब पाने वाले भी पहले व्यक्ति बने।
2002 के विश्व जूनियर चैंपियनशिप में 200 मीटर दौड़ में स्वर्ण पदक जीतकर बोल्ट ने अलग पहचान बनाई और इससे वे प्रतियोगिता के सबसे कम उम्र के स्वर्ण पदकधारी बन गये। 2004 के CARIFTA खेलों में 19.93 सेकंड समय के साथ 20 सेकेंड श्रेणी में दौड़कर वे पहले जूनियर धावक बन गये और उन्होंने रॉय मार्टिन के एक सेकेंड के दो दहाई समय में बने विश्व जूनियर रिकार्ड को तोड़ दिया। वे 2004 में पेशेवर बन गये, पर चोटों के कारण पहले 2 सीजन की ज्यादातर स्पर्धाओं में नहीं खेल पाये, लेकिन वह ओलंपिक में 2004 के ग्रीष्मकालीन ओलंपिक की स्पर्धाएं पूरी कीं. 2007 में, उन्होंने 200 मीटर जमैकन राष्ट्रीय रिकार्डधारी डॉन क्वैरिज को 19.75 सेंकेंड समय लेकर हराया. मई 2008 में, बोल्ट ने 9.72 सेकेंड के समय के साथ 100 स्पर्धा में विश्व रिकॉर्ड बनाया। 2008 के बीजिंग ग्रीष्मकालीन ओलंपिक में 100 मीटर और 200 मीटर दोनो स्पर्धाओं में विश्व रिकॉर्ड कायम किया: 100 मीटर में समय 9.69 था और इस तरह उन्होंने 9.72 समय लेकर अपना ही रिकार्ड तोड़ा और 200 मीटर स्पर्धा में उन्होंने 19.30 सेकेंड लेकर 1996 के अटलांटा ग्रीष्मकालीन ओलंपिक में माइकल जॉनसन का 19.32 सकेड का रिकॉर्ड तोड़ दिया। अगस्त 2009 में बीजिंग ओलंपिक के एक साल बाद, 2009 के विश्व चैंपियनशिप में 100 मीटर और 200 मीटर स्पर्धाओं के अपने ही विश्व रिकॉर्ड को क्रमश: 9.58 और 19.19 समय के साथ कम कर दिया बीजिंग ओलंपिक के एक साल बाद, 2009 के विश्व चैंपियनशिप में 100 मीटर और 200 मीटर स्पर्धाओं के अपने ही विश्व रिकॉर्ड को क्रमश: 9.58 और 19.19 समय के साथ कम कर दिया. 100 मीटर में उनका रिकार्ड तोड़ने वाला अंतर डिजिटल समय माप की शुरुआत के बाद से उच्चतम है।
दौड़ में उनकी उपलब्धियों के कारण मीडिया की ओर से उन्हें "लाइटनिंग बोल्ट" का उपनाम मिला।
प्रारंभिक वर्ष
बोल्ट जमैका में एक छोटे शहर ट्रेलानी के शेरवुड कंटेंट में 21 अगस्त 1986 में जन्मे और अपने माता-पिता जेनिफर और वेलेस्ली बोल्ट, अपने भाई सडीकी और बहन शेरिना के साथ बड़े हुए. उसके माता-पिता इलाके के ग्रामीण क्षेत्र में एक किराने की दुकान चलाते थे और बोल्ट ने अपना समय अपने भाई के साथ गली में क्रिकेट और फुटबॉल खेलकर बिताया. बाद में उन्होंने बताया भी"'जब मैं छोटा था, तो मैं सचमुच खेल के अलावा किसी दूसरे के बारे में सोच भी नहीं सकता था'"एक बच्चे के रूप में, उन्होंने बेल्डेनसिया प्राथमिक और सभी उम्र वालों के लिए स्कूल में शिक्षा पाई और यहीं पर उन्होंने अपने ग्रामीण क्षेत्र के लिए अपने वार्षिक राष्ट्रीय प्राथमिक स्कूल प्रतियोगिता में दौड़कर उपनी अपनी धावक संभावना को प्रदर्शित किया। 12 की उम्र तक, बोल्ट 100 मीटर दौड़ में अपने स्कूल के सबसे तेज धावक बन गये।
विलियम निब मेमोरियल हाईस्कूल में उन्हें प्रविष्टि मिलने के बाद बोल्ट दूसरे खेलों पर ध्यान देते रहे, पर उनके क्रिकेट कोच ने पिच पर बोल्ट की गति देखी और बोल्ट से आग्रह किया कि वे ट्रैक और फील्ड स्पर्धाओं में कोशिश करें। पूर्व 100 मीटर ओलंपिक एथलीट पाब्लो मैकनेल और ड्वेन बैरेट ने बोल्ट की कोचिंग की और उन्हें एथलेटिक क्षमताओं में सुधार में अपनी ऊर्जा केंद्रित करने के लिए प्रोत्साहित किया। इस विद्यालय में धावक माइकल ग्रीन पूर्व छात्रों की एथलेटिक सफलता का इतिहास रहा था। बोल्ट ने 2001 में पहली वार्षिक उच्च विद्यालय प्रतियोगिताओं में पदक जीता और 200 मीटर स्पर्धा में 22.04 सेकंड के समय के साथ रजत पदक जीता मैकनेल जल्द ही उनके प्राथमिक कोच बने और दोनों ने सकारात्मक भागीदारी का आनंद लिया, हालांकि बोल्ट में प्रशिक्षण के दौरान समर्पण की कमी और मौके-बेमौके चुटकुलेबाजी की आदत से निराश हो जाते थे।
शुरुआती प्रतियोगिताएं
पहले कैरीबियन क्षेत्रीय प्रतियोगिता में जमैका के लिए हिस्सा लेते हुए बोल्ट ने 2001 के CARIFTA खेलों में 400 मीटर श्रेणी में 48.28 सेकेंड के समय के साथ, व्यक्तिगत सर्वश्रेष्ठ प्रदर्शन किया और एक रजत पदक जीता। 200 मीटर में भी बोल्ट ने 21.81 सेकेंड समय लेकर रजत पदक जीता।
हंगरी के डेबरेसेन में 2001 के आइएएएफ विश्व युवा चैंपियनशिप में उन्होंने विश्व मंच पर उनकी पहली उपस्थिति दर्ज कराई. 200 मीटर की प्रतियोगिता में वे फाइनल तक पहुंचने की अर्हता हासिल करने में विफल रहे, लेकिन फिर भी 21.73 सेकेंड समय लेकर नया व्यक्तिगत सर्वश्रेष्ठ प्रदर्शन किया। बोल्ट ने अब तक एथलेटिक्स या अपने आपको गंभीरता से नहीं लिया था। हालांकि माना जाता है कि CARIFTA परीक्षण में 200 मीटर फाइनल के लिए जब वे तैयार हो रहे थे, तभी उन्होंने एक वैन के पीछे छुपकर अपनी शोख़ी की नई ऊंचाइयों को छुआ. इस व्यावहारिक मजाक के लिए पुलिस हिरासत ने उन्हें हिरासत में लिया, पर स्थानीय लोगों ने इसे लेकर काफी हो-हल्ला मचाया और घटना के लिए कोच मैकनेल को दोषी ठहराया. हालांकि, विवाद थम गया और मैकनेल और बोल्ट दोनों CARIFTA खेल में शामिल हुए जहां बोल्ट ने 200 और 400 मीटर स्पर्धा में क्रमश: 21.12 और 47.33 सेकेंड का समय लेकर चैम्पियनशिप का रिकॉर्ड बनाया। सेंट्रल अमेरिकन और कैरेबियन जूनियर चैंपियनशिप में उन्होंने 20.61 और 47.12 सेकेंड पर दौड़ पूरी रिकॉर्ड बनाना जारी रखा।
पूर्व प्रधानमंत्री पी.जे. पैटरसन ने बोल्ट की प्रतिभा का लोहा माना और गोंजाल्स जर्मेन के साथ उनके किंग्स्टन जाने की व्यवस्था की, ताकि वह जमैका के प्रौद्योगिकी विश्वविद्यालय में जमैका एमेच्योर एथलेटिक एसोसिएशन में प्रशिक्षित हो सकें.
शोहरत की सीढ़ियां
2002 के विश्व जूनियर चैंपियनशिप से किंग्स्टन, जमैका के घरेलू प्रशंसकों के समक्ष बोल्ट को विश्व मंच पर अपने को साबित करने का मौका मिला। 15 साल की उम्र में ही वे काफी लंबे हो गये थे1.96 mऔर शारीरिक रूप से अपने साथियों से बड़े दिखने लगे। 20.61 सेकेंड में 200 मीटर स्पर्धा जीतना उनका नया व्यक्तिगत सर्वश्रेष्ठ प्रदर्शन था। जमैकन रिले स्प्रिंट टीम के एक सदस्य के रूप में बोल्ट ने दो रजत पदक जीते और 4×100 मीटर व 4 × 400 मीटर रिले दौड़ क्रमश: 39.15 सेकेंड और 3:04.06 के समय के साथ एक नया जूनियर राष्ट्रीय रिकॉर्ड बनाया। बोल्ट की 200 मीटर स्पर्धा में हुई जीत ने उन्हें अब तक का सबसे कम उम्र का विश्व जूनियर स्वर्ण पदक विजेता बना दिया।
बोल्ट ने 200 मीटर स्पर्धा पर अपना ध्यान केंद्रित किया और पैन अमेरिकी जूनियर चैंपियनशिप में उन्होंने रॉय मार्टिन की 20.13 सेकेंड के वर्ल्ड जूनियर रिकॉर्ड की बराबरी की। इस प्रदर्शन से उनकी ओर प्रेस का भी ध्यान गया और 200 मीटर व 400 मीटर स्पर्धा में प्रदर्शन को देखते हुए उन्हें जॉनसन का संभावित उत्तराधिकारी माना जाने लगा। वास्तव में, 16 साल की उम्र में बोल्ट वहां पहुंच गये, जहां जॉनसन 20 साल की उम्र तक नहीं पहुंच पाये थे और बोल्ट का 200 मीटर स्पर्धाओं का समय उस वर्ष मोराइस ग्रीन के सीजन के सर्वश्रेष्ठ प्रदर्शन से बेहतर था।
2003 में जमैकन हाई स्कूल चैंपियनशिप में उन्होंने 20.25 और 45.30 समय लेकर क्रमश: 200 मीटर और 400 मीटर दोनों स्पर्धाओं का रिकॉर्ड तोड़ दिया। बोल्ट की दौड़ में पिछले रिकार्डों की तुलना में एक महत्वपूर्ण सुधार हुआ और उन्होंने 200 मीटर में सर्वश्रेष्ठ प्रदर्शन को आधे सेकेंड से और 400 मीटर के रिकार्ड को लगभग एक सकेंड के अंतर से तोड़ा.
बोल्ट अपने देश में और अधिक लोकप्रिय होते जा रहे थे। हावर्ड हैमिल्टन, जिन्हें सरकार ने पब्लिक डिफेंडर का कार्य दिया था, ने JAAA से उनके पोषण और शारीरिक और मानसिक रूप से टुटन को रोकने का आग्रह किया और कहा कि बोल्ट "इस द्वीप में पैदा सबसे अद्भुत धावक" कहा. राजधानी शहर में उनकी लोकप्रियता और आकर्षण इस युवा धावक के लिए एक बोझ बननी शुरू हुई। बोल्ट का तेजी से अपने एथलेटिक कैरियर से ध्यान हटने लगा और वे पसंदीदा फास्ट फूड खाने, बास्केटबॉल खेलने और किंग्स्टन के क्लब में पार्टियों का आनंद लेने को वरीयता देने लगे। एक अनुशासित जीवन शैली के अभाव में, ट्रैक पर अपने प्रतियोगियों को हराने के लिए अपनी प्राकृतिक क्षमता पर और अधिक निर्भर रहने लगे।
विश्व युवा और विश्व जूनियर चैंपियन दोनों में 200 मीटर स्पर्धा में राज करने के बाद बोल्ट ने पेरिस के सीनियर विश्व चैंपियनशिप की 200 मीटर प्रतियोगिताओं में अपना झंडा गाड़ने की उम्मीद की बोल्ट विश्व चैम्पियनशिप परीक्षणों में 200 मीटर स्पर्धा में हरा सभी प्रतियोगियों को हरा दिया, लेकिन वह अपने मौके के प्रति आशान्वित रहे और सोचा कि भले ही वे अंतिम दौर में नहीं पहुंच पायेंगे, पर अपने सर्वश्रेष्ठ प्रदर्शन को एक कामयाबी मानेंगे हालांकि, इस स्पर्धा से पहले वे नेत्रश्लेष्मलाशोथसी पीड़ित हुए और इससे उनके प्रशिक्षण का कार्यक्रम तहस-नहस हो गया। यह देखते हुए कि वह चोटी अपनी सर्वश्रेष्ठ स्थिति में नहीं हैं, JAAA ने फाइनल में उन्हें इस आधार पर भाग लेने के लिए मना कर दिया कि वह बहुत छोटी उम्र के और अनुभवहीन हैं। बोल्ट यह अवसर गंवाने से बहुत निराश हुए, लेकिन इसके बदले में जमैकन ओलंपिक टीम में जगह पाने के लिए खुद को ठीक रखने पर ध्यान केंद्रित किया। हालांकि, वह विश्व चैंपियनशिप में हिस्सा लेने से चूक गये, पर बोल्ट को 2003 के सीजन में जूनियर स्पर्धाओं में रिकार्ड की बराबरी करने के बूते IIAF राइजिंग स्टार अवार्ड प्रदान किया गया।
पेशेवर एथलेटिक्स करियर
नए कोच फिट्ज कोलमैन के मार्गदर्शन में, बोल्ट 2004 में पेशेवर बने। जो बरमूडा में CARIFTA खेलों के साथ शुरु हुआ। 200 मीटर दौड़ को 20 सेकेंड में पूरा करने वाले वे पहले जूनियर धावक बन गये और 19.93 सेकेंड के समय के साथ सकेंड के दो दहाई से रॉय मार्टिन का रिकार्ड तोड़ दिया। मई में घुटनों की नस की चोट के कारण बोल्ट के 2004 के विश्व जूनियर चैंपियनशिप स्पर्धा में भाग लेने का मौका खत्म हो गया, लेकिन फिर भी वे जमैका ओलंपिक टीम के लिए चुने गये। बोल्ट ने पूरे विश्वास के साथ 2004 के एथेंस ओलंपिक में हिस्सा लिया और अपनी टीम के लिए एक नया रिकार्ड बनाया। हालांकि, पैर की चोट के कारण उन्हें कठिनाई का सामना करना पड़ा और 200 मीटर की दौड़ में 21.05 सेकेंड का निराशाजनक समय लेकर प्रथम चक्र में ही बाहर हो गये। उनके प्रदर्शन के बूते अमेरिकी कॉलेजों ने बोल्ट को ट्रैक छात्रवृत्ति की पेशकश की, लेकिन ट्रेलानी के इस किशोर ने पेशकश यह कहकर ठुकरा दी कि वह अपनी मातृभूमि जमैका में ही रहना चाहते हैं। इसके बजाय बोल्ट ने अपने व्यावसायिक प्रशिक्षण के लिए जमैका के प्रौद्योगिकी विश्वविद्यालय के माहौल को चुना और विश्वविद्यालय के प्रारंभिक ट्रैक एंड वेट रूम में ही ठहरे, जिसका उन्होंने शौकिया खेलने के सालों में अच्छी तरह उपयोग किया था।
प्रतियोगिता में वापस लौटने के बाद 200 मीटर को ही उन्होंने अपनी प्राथमिक स्पर्धा बनाये रखी. और चेक गणराज्य में ओस्ट्रावा में वह हरा जस्टिन गैटलिन के मीट रिकॉर्ड को तोड़ा. बोल्ट को सीजन का सर्वश्रेष्ठ बनने के लिए बीस सेकंड के अंदर दौड़ना था, पर इसके तथ्य के बावजूद कि मौसम ख़राब था, वह सिर्फ जीत हासिल कर ही खुश हो गये। स्विट्जरलैंड के लुसाना 2006 एथलेटीसिमा ग्रांड प्रिक्स में उन्होंने 19.88 सेकेंड लेकर अपना सर्वश्रेष्ठ निजी प्रदर्शन किया, हालांकि, एक उप-20 सेकेंड दौड़ वे जल्दी पूरा कर चुके थे और उन्होंने जेवियर कार्टर और टायसन गे से पिछड़कर कांस्य पदक ही जीता। बोल्ट ने यह कहकर अपने एथलेटिक्स लक्ष्यों पर ध्यान केंद्रित किया कि 2006 का वर्ष उनके लिए अनुभव हासिल करने वाला वर्ष रहा। इसके अलावा, वे लंबी दूरी की प्रतिस्पर्धा के बारे में अधिक उत्सुक रहे और तय किया कि अगले दो वर्षों में 200 मीटर और 400 मीटर स्पर्धाओं में नियमित रूप से दौड़ते रहेंगे. बोल्ट ने अपना पहला बड़ा विश्व पदक दो माह बाद स्टटगार्ट, जर्मनी में IIF विश्व एथलेटिक्स फाइनल में हासिल किया। इस प्रक्रिया में उन्होंने 20.10 सेकेंड के साथ अंतिम पोस्ट पूरा किया और कांस्य पदक प्राप्त किया। यूनान के एथेंस के आइएएएफ विश्व कप में बोल्ट ने पहला अंतरराष्ट्रीय सीनियर रजत पदक जीता। संयुक्त राज्य अमेरिका के वालेस स्पीयरमैन 19.87 सेकेंड का चैम्पियनशिप रिकार्ड समय लेकर स्वर्ण जीता और सम्मानजनक समय 19.96 सेकेंड लेने वाले बोल्ट को हराया. 2007 में क्षेत्रीय और अंतरराष्ट्रीय दोनों स्तरों पर 200 मीटर स्पर्धा का सम्मान बोल्ट की प्रतीक्षा कर रहा था। जमैका के इस युवा खिलाड़ी ने 100 मीटर में भाग लेना चाहा, पर कोच मिल्स ने ध्यान हटाया और कहा कि अगर वह 200 मीटर का राष्ट्रीय रिकॉर्ड तोड़ते हैं तो छोटे संस्करण में खेल सकते हैं। जमैका की प्रतियोगिताओं में, उन्होंने 200 मीटर की दौड़ 19.75 सेकेंड में पूरा किया और जमैका के 36 वर्षीय खिलाड़ी डॉन क्वारी का 0.11 सेकेंड का रिकार्ड तोड़ा.
मिल्स 100 मीटर दौड़ भाग लेने की बोल्ट की मांग मान ली और क्रेते के 23 वीं रिथिमनो वर्दीनोयानिया स्पर्धा में शामिल हुए. प्रतियोगिता की अपनी पहली दौड़ में 10.03 सेकेंड लेकर व्यक्तिगत सर्वश्रेष्ठ प्रदर्शन कर स्वर्ण पदक जीता और इस स्पर्धा के प्रति अपने उत्साह को बरकरार रखा।
जापान के ओसाका में 2007 के विश्व चैंपियनशिप में एक रजत पदक जीतकर उपलब्धि हासिल की। बोल्ट. ने 0.8 मी/से के हेडविंड के साथ 19.91 सेकेंड का समय लिया, लेकिन यह टाइसन गे के 19.76 सेकेंड के समय की तुलना में यह फीकी पड़ गई।
जमैका का राष्ट्रीय रिकॉर्ड तब टूट गया, जब बोल्ट ने असाफा पावेल, मारविन एंडर्सन और नेस्टा कार्टर के साथ 4×100 मीटर रिले में भागीदारी की। हालांकि, उनका 37.89 सेकेंड का समय अमेरिकियों के 37.78 सेकेंड को पछाड़ने के लिए लिए पर्याप्त नहीं था। बोल्ट 2007 में हुए प्रमुख टूर्नामेंर्टों में के कोई स्वर्ण पदक नहीं जीत पाये, लेकिन मिल्स ने महसूस किया कि बोल्ट की तकनीक में काफी सुधार आया, 200 मीटर की आवृत्ति में वृद्धि बोल्ट का संतुलन का पता लगा और कदमों की बारंबरता बढ़ी जिससे ट्रैक पर उन्हें और अधिक ड्राइविंग शक्ति मिली।
विश्व रिकॉर्ड तोड़ने वाला
2007 के ओसाका विश्व चैंपियनशिप रजत पदक मिलने से बोल्ट में दौड़ने की इच्छा और बढ़ी और उन्होंन अपने करिया के प्रति और गंभीर व परिपक्व रुख अख्तियार किया। बोल्ट 100 मीटर श्रेणी में निरंतर सुधार करते रहे और किंग्स्टन में जमैका इनविटेशन दौड़ प्रतियोगिताओं में शामिल हुए. पर 3 मई 2008 को, बोल्ट ने 9.76 के समय के साथ 1.8 मी/से के टेल विंड (पीछे से बहती हवा) सहयोग से पहले के 10.03 सेकेंड समय वाले अपने निजी सर्वश्रेष्ठ में उल्लेखनीय सुधार किया। यह स्पर्धा के इतिहास में दूसरा सबसे तेज वैधानिक प्रदर्शन था, दूसरे स्थान पर अपने ही देश के असाफा पॉवेल थे, जिन्होंने इटली के रिटी में पिछले साल 9.74 सेंकेंड का समय लिया था। प्रतिद्वंद्वी टायसन गे ने प्रदर्शन की सराहना की, खासकर बोल्ट के फार्म और तकनीक की। दौड़ का निरीक्षण कर रहे माइकल जॉनसन ने कहा कि वह यह देखकर हैरान थे कि 100 मीटर दूरी में उन्होंने कितनी तेजी से सुधार किया। जमैका के इस खिलाड़ी ने खुद भी समय को लेकर हैरानी जताई, लेकिन कोच ग्लेन मिल्स को यह विश्वास था कि उनकी क्षमता अभी और दिखेगी.
मिल्स की भविष्यवाणी महीने के अंत के पहले ही सच साबित हुई, जब बोल्ट 31 मई 2008 को 100 मीटर में एक नया विश्व रिकॉर्ड कायम किया। 1.7 मी/से गति से पीछे से आती हवा के बल से बोल्ट ने न्यूयॉर्क सिटी के इचान स्टेडियम में आयोजित रिबॉक ग्रांड प्रिक्स में 9.72 सेकेंड में दौड़ पूरी कर पावेल का रिकॉर्ड तोड़ दिया। यह रिकार्ड समय इस तथ्य के प्रकाश में और उल्लेखनीय था कि यह निर्धारित दूरी में केवल उनकी पांचवीं सीनियर दौड़ थी। गे फिर दूसरे स्थान पर आये और उन्होंने बोल्ट की शारीरिक श्रेष्ठता की यह कहते हुए प्रशंसा की कि," ऐसा लगता था कि उनके घुटने में चेहरे के पीछे भाग रहे थे।" टिप्पणीकारों ने कहा कि ऐसा लगता है कि बोल्ट ने अपने ओलंपिक प्रतियोगी गे पर मनोवैज्ञानिक बढ़त कायम कर ली है।
जून 2008 में बोल्ट ने इस दावे पर गौर करते हुए कि वे एक आलसी खिलाड़ी हैं, कहा कि ऐसी टिप्पणियां अनुचित थीं और वह अपनी क्षमता हासिल करने के लिए गहन प्रशिक्षण लेने लगे। हालांकि कुल मिलाकर उन्होंने माना कि ऐसी टिप्पणियां 400 मीटर स्पर्धा के प्रति उत्साह की कमी से उपजी है और वे इस दूरी की दौड़ के लिए प्रशिक्षित होना नहीं चाहते. 200 मीटर स्पर्धा की ओर अपने प्रयासों को मोड़ते हुए, बोल्ट ने साबित कर दिया कि कई प्रकार की स्पर्धाओं में उत्कृष्ट प्रदर्शन कर सकते हैं- जैसे पहले ओस्ट्रावा में विश्व में अग्रण्री समय के साथ दौड़ पूरी की और उसके बाद यूनान के एथेंस में 19.67 सेकेंड समय के साथ दूसरी बार राष्ट्रीय रिकॉर्ड तोड़ा. हालांकि अब भी मिल्स इस बात को प्रमुखता देते रहे कि बोल्ट को लंबी दूरियों पर ध्यान केंद्रित करना चाहिए, 100 मीटर स्पर्धा में दौड़ने की बोल्ट की स्वीकृति से धावक और प्रशिक्षक दोनों के लिए काम किया। बोल्ट अभ्यास के प्रति और ध्यान देने लगे और ओलंपिक के लिए तैयारियों के तहत तय एक प्रशिक्षण कार्यक्रम, जिससे कि गति और ताकत में इजाफा हो सके, से 100 मीटर और 200 मीटर दोनों में सुधार हुआ। उनका विश्वास बहाल हो रहा था और वह आगामी ओलंपिक में बेहतर प्रदर्शन के प्रति पूरी तरह आश्वस्त थे।
2008 ग्रीष्मकालीन ओलंपिक
100 मीटर ओलंपिक फाइनल में, बोल्ट ने प्रतिक्रिया समय 0.165 सेकेंड के साथ 9.69 सेकेंड (अधिकारिक 9.683) में दौड़ जीतकर नई जमीन तैयार की। यह उनके अपने ही विश्व रिकार्ड में सुधार था और वे दूसरे स्थान पर आये रिचर्ड थाम्पसन से काफी आगे थे, जिन्होंने 9.89 सेकेंड में दौड़ पूरी की। यह रिकार्ड अनुकूल हवा के बिना (+0.0 मी/से) तो बना ही, जीत हासिल करने से पहले ही जश्न मनाने की मानसिकता की वजह से वे थोड़े धीमे भी दिखे और उनके जूते का फीता भी खुल गया था। बोल्ट के कोच ने बताया कि बोल्ट के शुरुआती 60 मीटर की गति के आधार पर उन्होंने 9.52 सेकेंड में ही दौड़ पूरी कर ली होती. ओस्लो विश्वविद्यालय के सैद्धांतिक खगोल भौतिकी संस्थान की ओर से बोल्ट की दौड़ के वैज्ञानिक विश्लेषण के बाद हैंस एरिक्सन और उनके साथियों ने 9,60 सेकेंड उप समय की भविष्यवाणी की थी। दूसरे स्थान पर रहे थाम्पसन की तुलना में बोल्ट की स्थिति, गति में तेजी लाने व वेग को देखकर टीम ने अनुमान किया कि अंतिम रेखा पर पहुंचने से पहले जश्न मनाने के लिए वे अगर धीमा नहीं हुए होते तो समय 9.55 सेकेंड ही समय लगता.